title: Smernica Komisie 94/39/ES z 25. júla 1994, ktorou sa stanovuje zoznam zamýšľaných použití krmív určených na zvláštne nutričné účely u zvierat

text:
Dôležité právne oznámenie

|

31994L0039

Úradný vestník L 207 , 10/08/1994 S. 0020 - 0029 Fínske špeciálne vydanie: Kapitola 3 Zväzok 60 S. 0132  Švédske špeciálne vydanie: Kapitola 3 Zväzok 60 S. 0132

		Smernica Komisie 94/39/ESz 25. júla 1994,ktorou sa stanovuje zoznam zamýšľaných použití krmív určených na zvláštne nutričné účely u zvieratKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 93/74/EHS z 13. septembra 1993 o krmivách určených na zvláštne nutričné účely [1], a najmä na jej článok 6 písm. a),keďže smernica Rady 93/74/EHS stanovuje vypracovať pozitívny zoznam zamýšľaných použití krmív určených na zvláštne nutričné účely u zvierat; keďže v tomto zozname musí byť uvedené presné použitie, inými slovami, zvláštny nutričný účel, podstatné nutričné charakteristiky, deklarácie uvedené v označovaní, a tam, kde je to vhodné aj osobitné požiadavky týkajúce sa označovania;keďže určité nutričné účely nemôžu byť v súčasnosti začlenené do zoznamu zamýšľaných použití v dôsledku neexistencie metód spoločenstva na kontrolu energetickej hodnoty v krmivách pre spoločenské zvieratá a na kontrolu dietetických vláknin v krmivách; keďže tento zoznam sa musí skompletizovať akonáhle budú takéto metódy prijaté;keďže vypracovaný zoznam sa môže podľa potreby upravovať v závislosti od vývoja v oblasti vedeckých a technických poznatkov;keďže opatrenia stanovené v tejto smernici sú v súlade so stanoviskom Stáleho výboru pre krmivá,PRIJALA TÚTO SMERNICU:Článok 1Členské štáty budú vyžadovať, aby krmivá určené na zvláštne nutričné účely v zmysle smernice Rady 93/74/EHS boli uvádzané na trh len vtedy, ak sú ich zamýšľané použitia zahrnuté v časti B prílohy k tejto smernici a ak spĺňajú ostatné ustanovenia uvedené v spomínanej časti prílohy.Ďalej, členské štáty zabezpečia dodržiavanie ustanovení uvedených vo "Všeobecných ustanoveniach" v časti A prílohy.Článok 2Členské štáty uvedú do účinnosti najneskôr do 30. júna 1995 zákony, iné právne predpisy a administratívne opatrenia nevyhnutné na dosiahnutie súladu s touto smernicou. Komisiu budú o tom bezodkladne informovať.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť 20 dní po jej uverejnení v Úradnom vestníku Európskych spoločenstiev.V Bruseli 25. júla 1994Za KomisiuRené Steichenčlen Komisie[1] Ú. v. ES L 237, 22.9.1993, s. 23.--------------------------------------------------PRÍLOHAČASŤ AVšeobecné ustanovenia1. Ak je uvedená viac ako jedna skupina nutričných charakteristík v stĺpci 2 časti B označená slovami "a/alebo" pre ten istý nutričný účel, tak výrobca má možnosť voľby použiť ktorúkoľvek z oboch skupín podstatných charakteristík s cieľom dosiahnuť nutričný účel definovaný v stĺpci 1. Pre každú možnosť sú oproti v stĺpci 4 uvedené príslušné deklarácie týkajúce sa označovania.2. Ak je skupina doplnkových látok uvedená v stĺpci 2 alebo v stĺpci 4 časti B, tak použitá (-é) doplnková (-é) látka (-y) musí (-ia) byť povolená (-é) v smernici Rady 70/524/EHS [1] ako zodpovedajúca špecifikovanej podstatnej charakteristike.3. Ak sa v stĺpci 4 časti B vyžaduje zdroj (-e) zložiek krmív alebo analytická zložka, výrobca musí údaje presne deklarovať (napr. špecifický názov zložky krmiva, druh zvierat alebo časť zvieraťa umožňujúce vyhodnotiť zhodnosť krmiva so zodpovedajúcimi podstatnými nutričnými charakteristikami.4. Ak sa v stĺpci 4 časti B vyžaduje deklarácia o látke, taktiež autorizovanej ako doplnková látka a je sprevádzaná výrazom "celkom", deklarovaný obsah sa musí týkať, podľa vhodnosti, množstva prirodzene prítomnej látky, ak nie je pridaná žiadna látka alebo derogáciou smernice 70/524/EHS, súčtu množstva látky prirodzene prítomnej a pridanej ako doplnková látka.5. Deklarácie požadované v stĺpci 4 s odkazom "ak bolo pridané" sú povinné vtedy, ak bola daná zložka krmiva alebo doplnková látka zapracovaná alebo ich množstvo bolo špecificky zvýšené na dosiahnutie zvláštneho nutričného účelu.6. Deklarácie, uvedené v súlade so stĺpcom 4 časti B týkajúce sa analytických zložiek a doplnkových látok, musia byť kvantitatívne.7. Odporúčaná doba používania uvedená v stĺpci 5 časti B označuje rozpätie v rámci ktorého by sa za bežných podmienok mal nutričný účel dosiahnuť. Výrobcovia môžu uviesť presnejšie doby použitia, v rámci ustanovených limitov.8. Ak je krmivo určené spĺňať viac ako jeden zvláštny nutričný účel, tak musí byť v súlade so zodpovedajúcimi záznamami v časti B.9. Ak ide o doplnkové krmivá, určené na zvláštne nutričné účely, návod na použitie, uvedený na etikete, musí obsahovať postup na bilancovanie dennej kŕmnej dávky.ČASŤ BZoznam zamýšľaných použitíZvláštny nutričný účel | Podstatné nutričné charakteristiky | Druh alebo kategória zvierat | Deklarácie na označení | Odporúčaná doba používania | Ostatné ustanovenia |1 | 2 | 3 | 4 | 5 | 6 |Podpora funkcie obličiek pri chronickej obličkovej nedostatočnosti | Nízky obsah fosforu a obmedzený obsah bielkovín vysokej kvality | Psy a mačky | droj (-e) bielkovínvápnikfosfordraslíksodíkobsah nepostrádateľných mastných kyselín (ak sú pridané) | Prvýkrát do 6 mesiacov | Na obale, kontajneri alebo náveske vyznačte: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára." V návode na použitie uveďte: "Voda musí byť vždy dostupná!" |Rozpúšťanie struvitových kameňov | —vlastnosti okysľujúce moč, nízky obsah horčíka a obmedzený obsah bielkovín vysokej kvality | Psy | zdroj (-e) bielkovínvápnikfosforsodíkhorčíkdraslíkchloridysíralátky okysľujúce moč | 5 až 12 týždňov | V návode na použitie uveďte: "Voda musí byť vždy dostupná!" Na obale, kontajneri alebo náveske vyznačte: "Pred použitím sa doporučuje vyžiadať si stanovisko veterinárneho lekára." |—vlastnosti okysľujúce moč, nízky obsah horčíka | Mačky | vápnikfosforsodíkhorčíkdraslíkchloridysíracelkový taurínlátky okysľujúce moč |Rozpúšťanie struvitových kameňov | vlastnosti okysľujúce moč, nízky obsah horčíka | Psy a mačky | vápnikfosforsodíkhorčíkdraslíkchloridysíralátky okysľujúce moč | do 6 mesiacov | Na obale, kontajneri alebo náveske vyznačte: "Pred použitím sa odporúča vyžiadať si stanovisko veterinárneho lekára." |Zníženie tvorby urátových kameňov | Nízky obsah purínov, nízky obsah bielkovín vysokej kvality | Psy a mačky | Zdroj (-e) bielkovín | Do 6 mesiacov avšak celoživotne ak ide o nezvratné poruchy metabolizmu kyseliny močovej | Na obale, kontajneri alebo náveske vyznačte: "Pred použitím sa odporúča vyžiadať si stanovisko veterinárneho lekára." |Zníženie tvorby oxalátových kameňov | Nízky obsah vápnika, nízky obsah vitamínu D a vlastnosti alkalizujúce moč | Psy a mačky | fosforvápniksodíkhorčíkdraslíkchloridysíracelkový vitamín Dhydroxyprolínlátky alkalizujúce moč | do 6 mesiacov | Na obale, kontajneri alebo náveske vyznačte: "Pred použitím sa odporúča vyžiadať si stanovisko veterinárneho lekára." |Zníženie tvorby cystínových kameňov | Nízky obsah bielkovín, primeraný obsah sírnych aminokyselín a vlastnosti alkalizujúce moč | Psy a mačky | celkové sírne aminokyselinysodíkdraslíkchloridysíralátky alkalizujúce moč | Prvýkrát do 1 roku | Na obale, kontajneri alebo náveske vyznačte: "Pred použitím alebo predĺženou dobou užívania sa doporučuje vyžiadať si stanovisko veterinárneho lekára." |Zníženie neznášanlivosti voči zložkám a živinám krmív | Vybrané (-ý) zdroj (-e) bielkovína/alebo | Psy a mačky | Zdroj (-e) bielkovínObsah nepostrádateľných mastných kyselín (ak sú pridané) | 3 až 8 týždňov: ak zmiznú príznaky neznášanlivosti, tak toto krmivo možno skrmovať neobmedzene | — |Vybrané (-ý) zdroj (-e) glycidov | Zdroj (-e) glycidovObsah nepostrádateľných mastných kyselín (ak sú pridané) | |Zníženie akútnych črevných porúch vstrebávania | Zvýšená hladina elektrolytov a vysoko stráviteľné zložky krmiva | Psy a mačky | Vysoko stráviteľné zložky krmiva vrátane ich úpravy, ak boli upravovanésodíkdraslíkzdroj (-e) hlienotvorných látok (ak sú pridané) | 1 až 2 týždne | Na obale, kontejnari alebo náveske vyznačte: "Počas trvania a zotavovania sa z akútnej hnačky.""Pred použitím sa odporúča vyžiadať si stanovisko veterinárneho lekára." |Kompenzácia zažívacích porúch | Vysoko stráviteľné zložky krmiva a nízky obsah tuku | Psy a mačky | Vysoko stráviteľné zložky krmív vrátane ich úpravy, ak boli upravované | 3 až 12 týždňov, avšak celoživotne pri chronickej pankreatickej nedostatočnosti | Na obale, kontajneri alebo náveske vyznačte: "Pred použitím sa odporúča vyžiadať si stanovisko veterinárneho lekára." |Podpora srdečnej funkcie pri chronickej srdcovej nedostatočnosti | Nízky obsah sodíka a široký pomer K/Na | Psy a mačky | sodíkdraslíkhorčík | Prvýkrát do 6 mesiacov | Na obale, kontajneri alebo náveske vyznačte: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára." |Regulácia prísunu glukózy (Diabetes mellitus) | Nízky obsah glycidov rýchlo uvoľňujúcich glukózu | Psy a mačky | zdroj (-e) glycidovúprava glycidov, ak boli upravovanéškrobcelkový cukorfruktóza (ak bola pridaná)obsah nepostrádateľných mastných kyselín (ak boli pridané)Zdroj (-e) mastných kyselín s krátkym a stredne dlhým reťazcom (ak boli pridané) | Prvýkrát do 6 mesiacov | Na obale, kontajneri alebo náveske vyznačte: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára." |Podpora funkcie pečene pri chronickej pečeňovej nedostatočnosti | Bielkoviny vysokej kvality, primeraný obsah bielkovín, nízky obsah tukov, vysoký obsah nepostrádateľných mastných kyselín a vysoký obsah vysoko stráviteľných glycidov | Psy | Zdroj (-e) bielkovínObsah nepostrádateľných mastných kyselínVysoko stráviteľné glycidy vrátane ich úpravy, ak boli upravovanéSodíkcelková meď | Prvýkrát do 6 mesiacov | Na obale, kontajneri alebo náveske vyznačte: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára." |Bielkoviny vysokej kvality, primeraný obsah bielkovín, primeraný obsah tukov a vysoký obsah nepostrádateľných | Mačky | Zdroj (-e) bielkovínObsah nepostrádateľných mastných kyselínSodíkcelková meď |Regulácia metabolizmu lipidov v prípade hyperlipémie | Nízky obsah tuku a vysoký obsah nepostrádateľných mastných kyselín | Psy a mačky | Obsah nepostrádateľných mastných kyselínObsah n-3 mastných kyselín (ak boli pridané) | Prvýkrát do 2 mesiacov | Na obale, kontajneri alebo náveske vyznačte: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára." |Zníženie obsahu medi v pečeni | Nízky obsah medi | Psy | Celková meď | Prvýkrát do 6 mesiacov | Na obale, kontajneri alebo náveske vyznačte: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára." |Podpora funkcie kože pri dermatózach a nadmernej straty srsti | Nízky obsah medi | Psy a mačky | Obsah nepostrádateľných mastných kyselín | Do 2 mesiacov | Na obale, kontajneri alebo náveske vyznačte: "Pred použitím sa odporúča vyžiadať si stanovisko veterinárneho lekára." |Zníženie rizika popôrodného ul’ahnutia | Nízky obsah vápnikaa/alebo | Dojnice | vápnikfosforhorčík | 1 až 4 týždne pred otelením | V pokynoch na použitie uveďte: "Po otelení skrmovanieb ukončit" |Úzky pomer katióny/anióny | vápnikfosforsodíkdraslíkchloridysíra |Zníženie rizika ketózy | Zložky krmiva zabezpečujúce zdroje glukogénnej energie | Dojnice, bahnice | Zložky krmiva zabezpečujúce zdroje glukogénnej energie1,2 propandiol (ak bol pridaný ako prekurzor glukózy)Glycerín (ak bol pridaný ako prekurzor glukózy) | 3 až 6 týždňov po otelení Posledných 6 týždňov pred a prvé 3 týždne po obahnení | |Zníženie rizika tetanie (hypomagneziémia) | Vysoký obsah horčíka, ľahko využiteľné glycidy, primeraný obsah bielkovín a nízky obsah draslíka | Prežúvavce | ŠkrobCelkové cukryHorčíkSodíkDraslík | 3 až 10 týždňov v obdobiach rýchleho rastu trávy | Návod na použitie musí obsahovať postup na bilancovanie dennej kŕmnej dávky, vzhľadom na obsah vlákniny a ľahko využiteľných energetických zdrojov Ak ide o krmivá pre ovce uveďte na obale, kontajneri alebo náveske: "Určená najmä pre laktujúce bahnice." |Zníženie rizika acidózy | Nízky obsah ľahko fermentovateľných glycidov a vysoká pufračná schopnosť | Prežúvavce | ŠkrobCelkové cukry | Najviac 2 mesiace | Návod na použitie musí obsahovat’ postup na bilancovanie dennej kŕmnej dávky, vzhl’adom na obsah vlákniny a l’ahko fermentovatel’ných glycidov Ak ide o krmivá pre dojnice uved’te na kontejneri alebo náveske: "Určené najmä pre vysokoúžitkové dojnice". Ak ide o krmivá na výkrm prežúvavcov uveďte na obale, kontajneri alebo náveske: "Určené najmä pre intenzívne vykrmované …" |Stabilizácia rovnováhy vody a elektrolytov | Prevažne elektrolyty a ľahko absorbovateľné glycidy | TeľatáPrasiatkaJahňatáKozľatáŽriebätá | Zdroj (-e) glycidovSodíkDraslíkChloridy | 1 až 7 dní (1 až 3 dni ak sa skrmuje ako jediné krmivo) | Na obale, kontajneri alebo náveske uveďte: "Používa sa v prípade rizika, počas trvania alebo počas zotavovania sa z porúch trávenia (hnačka).""Pred použitím sa odporúča vyžiadať si stanovisko veterinárneho lekára." |Zníženie rizika močových kameňov | Nízky obsah fosforu, horčíka, a vlastnosti okysľujúce moč | Prežúvavce | vápnikfosforsodíkhorčíkdraslíkchloridysíralátky okysľujúce moč | Do 6 týždňov | Na obale, kontajneri alebo náveske uved’te: "Určená najmä pre intenzívne kŕmené mladé zvieratá." V pokynoch na použitie uved’te: "Voda musí byt’ stále k dispozícii." |Zníženie stresových rekcií | Vysoký obsah horčíkaa/alebo | Ošípané | Horčík | 1 až 7 dní | Musí byť poskytnuté usmernenie ohľadne situácií v ktorých je používanie tohto krmiva vhodné. |Vysoko strávitel’né zložky krmív | Vysoko stráviteľné zložky krmív vrátane ich úpravy, ak boli upravovanéObsah n-3 mastných kyselín (ak boli pridané) |Stabilizácia fyziologického trávenia | Nízka pufračná schopnost’ vysoko strávitel’né zložky krmiva | Prasiatka | Vysoko stráviteľné zložky krmív vrátane ich úpravy, ak boli upravovanéPufračná schopnosťZdroj (-e) adstringentných látok (ak boli pridané)Zdroj (-e) hlienotvorných látok (ak boli pridané) | 2 až 4 týždne | Na obale, kontajneri alebo náveske uveďte: "Používa sa v prípade rizika, počas trvania alebo počas zotavovania sa z porúchtrávenia" |Ľahko strávitel’né prísady | Ošípané | L’ahko strávitel’né prísady vrátane ich úpravy, ak je to vhodnéZdroj (-e) adstringentných látok (ak boli pridané)Zdroj (-e) slizovitých látok (ak boli pridané) |Zníženie rizika zápchy | Zložky krmiva stimulujúce priechodnosť čriev | Prasnice | Zložky krmiva stimulujúce priechodnosť čriev | 10 až 14 dní pred a 10 až 14 dní po oprasení | — |Zníženie rizika syndrómu stučnenia pečene | Nízky obsah energie a vysoký podiel metabolizovateľnej energie z lipidov s vysokým obsahom poly nenasýtených mastných kyselín | Nosnice | Energetická hodnota (vypočítaná podl’a metódy EHS)Percento metabolizovatel’nej energie z lipidovObsah polynenansýtených mastných kyselín | Do 12 týždňov | — |Kompenzácia porúch vstrebávania | Nízky obsah nasýtených mastných kyselín a vysoký obsah vitamínov rozpustných v tukoch | Hydina okrem husí a holubov | Percento nasýtených mastných kyselín vzhl’adom na celkové mastné kyselinyCelkový vitamín ACelkový vitamín DCelkový vitamín ECelkový vitamín K | Počas prvých 2 týždňov po vyliahnutí | — |Zníženie rizika tráviacich porúch tenkého čreva | Vysoko stráviteľné glycidy, bielkoviny a tuky | Koňovité | Vysoko stráviteľné zdroje glycidov, bielkovín a tukov, vrátane ich úpravy, ak boli upravované | Do 3 mesiacov | Musí byť poskytnuté usmernenie ohľadne situácií v ktorých je používanie tohto krmiva vhodné. Na obale, kontajneri alebo náveske uved’te: "Pred použitím sa odporúča vyžiadat’ si stanovisko veterinárneho lekára." |Zníženie rizika tráviacich porúch hrubého čreva | Vysoký obsah vlákniny, avšak vysoko stráviteľné zložky krmiva | Koňovité | Vysoko strávitel’né zložky krmiva, vrátane ich úpravy, ak boli upravované | 1 až 2 týždne | Musí byť poskytnuté usmernenie ohľadne situácií v ktorých je používanie tohto krmiva vhodné. Na obale, kontajneri alebo náveske uveďte: "Pred použitím sa odporúča vyžiadať si stanovisko veterinárneho lekára." |Zníženie stresových reakcií | Vysoko stráviteľné zložky krmiva a vysoký obsah horčíka | Koňovité | HorčíkVysoko strávitel’né zložky krmiva, vrátane ich úpravy, ak boli upravované | 2 až 4 týždne | Musí byť poskytnuté usmernenie ohľadne situácií v ktorých je používanie tohto krmiva vhodné. |Kompenzácia straty elektrolytu pri nadmernom potení | Prevažne elektrolyty a ľahko absorbovateľné glycidy | Koňovité | SodíkDraslíkChloridyGlukóza | 1 až 2 dni | V pokynoch na použitie uveďte: Na obale, kontajneri alebo náveske uveďte: "Pred použitím sa odporúča vyžiadať si stanovisko veterinárneho lekára." |[1] Ú. v. ES L 270, 14.12.1970, s. 1.--------------------------------------------------


title: Smernica Komisie 2012/9/EÚ zo 7. marca 2012 , ktorou sa mení a dopĺňa príloha I k smernici Európskeho parlamentu a Rady 2001/37/ES o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových výrobkov  Text s významom pre EHP

text:
               8.3.2012

               SK

               Úradný vestník Európskej únie

               L 69/15

         SMERNICA KOMISIE 2012/9/EÚ
   zo 7. marca 2012,
   ktorou sa mení a dopĺňa príloha I k smernici Európskeho parlamentu a Rady 2001/37/ES o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových výrobkov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/37/ES z 5. júna 2001 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových výrobkov (1), najmä na jej článok 9 ods. 2,
   keďže:

               (1)

               V článku 5 ods. 2 písm. b) smernice 2001/37/ES sa stanovuje, že na každom jednotlivom balení tabakových výrobkov okrem tabaku určeného na vnútorné použitie a ostatných bezdymových tabakových výrobkov a na každom vonkajšom obale okrem dodatočných priehľadných obalov musí byť uvedená dodatočná výstraha zo zoznamu uvedeného v prílohe I k uvedenej smernici;

               (2)

               Uvedené dodatočné výstrahy sú povinné na všetkých obaloch fajčiarskeho tabaku od septembra 2003 a na obaloch iných tabakových výrobkov od septembra 2004.

               (3)

               Z údajov vyplýva, že dosah súčasných dodatočných výstrah uvedených v prílohe I k smernici 2001/37/ES sa postupne znížil, keďže výstrahy už nemajú taký účinok, ako keď boli nové.

               (4)

               Okrem toho sa od prijatia smernice 2001/37/ES objavili nové vedecké dôkazy o zdravotných účinkoch používania tabaku a zásadách účinného označovania tabaku. Predovšetkým existujú dôkazy, že fajčenie zohráva kauzálnu úlohu pri rakovine úst a hrdla, pri zhoršení zraku, ako aj ochoreniach zubov a ďasien. Existujú aj dôkazy o tom, že fajčenie rodičov je hlavným rizikovým faktorom začatia fajčenia.

               (5)

               V článku 9 ods. 2 smernice 2001/37/ES sa stanovuje, že Komisia prispôsobuje zdravotné výstrahy uvedené v prílohe I danej smernice na základe vedeckého a technického pokroku. V usmerneniach o balení a označovaní tabaku (2), ktoré prijala tretia konferencia strán Rámcového dohovoru WHO o kontrole tabaku v novembri 2008, sa okrem toho odporúča, aby sa právne opatrenia na balenie a označovanie tabakových výrobkov pravidelne preskúmavali a aktualizovali, keď sa objavia nové dôkazy a keď konkrétne zdravotné výstrahy a odkazy stratia aktuálnosť.

               (6)

               Revízia súčasných dodatočných výstrah uvedených v prílohe I k smernici 2001/37/ES je preto potrebná s cieľom udržať a zvýšiť dosah týchto výstrah a zohľadniť nový vedecký vývoj.

               (7)

               Takáto revízia by mala byť založená na revízii existujúcich poznatkov o označovaní tabaku a zdravotných účinkoch používania tabaku a testovania výstrah vo všetkých členských štátoch.

               (8)

               Opatrenia stanovené v tomto rozhodnutí sú v súlade so stanoviskom regulačného výboru zriadeného podľa článku 10 ods. 1 smernice 2001/37/ES a Európsky parlament ani Rada proti nim nevzniesli námietky,

         PRIJALA TÚTO SMERNICU:
   Článok 1
   Príloha I k smernici 2001/37/ES sa nahrádza textom prílohy k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 28. marca 2014. Komisii bezodkladne oznámia znenie uvedených ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Členské štáty môžu rozhodnúť o povolení pokračovať v uvádzaní výrobkov, ktoré nie sú v súlade s ustanoveniami tejto smernice, do 28. marca 2016.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 7. marca 2012

            Za Komisiu

            predseda

         José Manuel BARROSO

      (1)  Ú. v. ES L 194, 18.7.2001, s. 26.

      (2)  FCTC/COP3(10) Usmernenia k vykonávaniu článku 11 Rámcového dohovoru WHO o kontrole tabaku (Balenie a označovanie tabakových výrobkov) – Guidelines for implementation of Article 11 of the WHO Framework Convention on Tobacco Control (Packaging and labelling of tobacco products).
   PRÍLOHA

         „PRÍLOHA I

            Zoznam dodatočných zdravotných výstrah

         [uvedené v článku 5 ods. 2 písm. b)]

                     1.

                     Fajčenie spôsobuje 9 z 10 prípadov rakoviny pľúc

                     2.

                     Fajčenie spôsobuje rakovinu úst a hrdla

                     3.

                     Fajčenie poškodzuje vaše pľúca

                     4.

                     Fajčenie spôsobuje infarkt

                     5.

                     Fajčenie spôsobuje mozgovú porážku a ťažké zdravotné postihnutia

                     6.

                     Fajčenie upcháva vaše tepny

                     7.

                     Fajčenie zvyšuje riziko slepoty

                     8.

                     Fajčenie poškodzuje vaše zuby a ďasná

                     9.

                     Fajčenie vám môže zabiť nenarodené dieťa

                     10.

                     Dym z vašej cigarety škodí vašim deťom, rodine a priateľom

                     11.

                     V prípade detí fajčiarov je väčšia pravdepodobnosť, že začnú fajčiť

                     12.

                     Skoncujte s tým hneď teraz – zostaňte nažive pre svojich blízkych (1)

                     13.

                     Fajčenie znižuje plodnosť

                     14.

                     Fajčenie zvyšuje riziko impotencie

      (1)  Doplniť odkazom na telefónne číslo/internetovú adresu na linku/služby pomoci pri odvykaní od fajčenia, ak takéto služby v členskom štáte existujú.“